Diari Oficial de la Generalitat Valenciana


Sumari del DOGV 10154, del 18-02-2025 (2025/2443)

RESOLUCIÓ de 28 de gener de 2025, de la Direcció General de Justícia i Autogovern, per la qual s’aprova definitivament les relaciones de llocs de treball de l’Oficina Judicial de suport directe al Jutjat de Pau de Gata de Gorgos (Alacant), mitjançant la creació d’un lloc de gestió processal i administrativa amb funcions de secretaria i un lloc d’auxili judicial.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10460

Data del DOGV
:   18-02-2025

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2025/2443

CVE
:   HQXC-E-6466-7764

Data del document
:   28-01-2025

Organisme emissor
:   Conselleria de Justícia i Administració Pública

Tipus de document
:   Resolució

La Llei orgànica 6/1985, d'1 de juliol, del poder judicial, establix que l'ordenació del personal de l'Administració de Justícia i la seua integració en les unitats que conformen l'estructura de les oficines judicials es realitzaran a través de les relacions de llocs de treball que s'aproven.

Per Resolució de 20 de juliol de 2020, de la Direcció General per al Servici Públic de Justícia, i Resolució de 7 de juliol de 2022, de la Secretaria General per a la Innovació i Qualitat del Servici Públic de Justícia, es van aprovar amb caràcter definitiu les relacions de llocs de treball dels cossos de Gestió Processal i Administrativa, Tramitació Processal i Administrativa i Auxili judicial de l'Administració de Justícia de les oficines judicials de suport directe a jutjats de pau de la Comunitat Valenciana.

En atenció a l'exposat, s'ha tramitat en este centre directiu el corresponent expedient de creació de les Relacions de Llocs de treball de l'Oficina Judicial de Suport Directe al Jutjat de pau de Gata de Gorgos, per a la incorporació d'un lloc de treball de Gestió Processal i Administratiu amb funcions de Secretaria i un lloc de treball d'Auxili Judicial.

La creació dels llocs de treball esmentats disposa de l'informe favorable, a l'efecte de dotació econòmica emesa en data 17/10/2024, per la Direcció General de Pressupostos, de la Conselleria d’Hisenda, Economia i Administració Pública.

Així mateix, l’esmentada creació de les relacions de llocs de treball ha sigut sotmesa a negociació amb les organitzacions sindicals integrants de la Mesa Sectorial de Justícia en reunió celebrada en data 25/11/2024 i ha sigut informada pel Consell General del Poder Judicial, en data 14/01/2025.

Igualment s'ha dirigit comunicació prèvia al Ministeri de Justícia per a l'efectivitat  de la creació dels mencionats llocs.

Per tot el que s'ha exposat, havent-se donat compliment als tràmits establits en l'article 523 de la Llei orgànica 6/1985, d'1 de juliol, del poder judicial, i de conformitat amb les atribucions conferides en virtut de l'article 9 del Reglament orgànic i funcional de la Conselleria de Justícia, i Interior aprovat pel Decret 134/2023, de 10 d'agost, del Consell

RESOLC

*Primer*

Aprovar la creació de las Relaciones de Llocs de treball de l'Oficina Judicial de Suport Directe al Jutjat de pau de Gata de Gorgos, mitjançant la creació dels següents llocs de treball:

– Lloc de treball núm. 311.081, denominat Gestió PA (Secretaria) en l'Oficina Judicial de Suport Directe al Jutjat de pau de Gata de Gorgos.

– Lloc de treball núm. 311.082, denominat Auxili Judicial, en l'Oficina Judicial de Suport Directe al Jutjat de pau de Gata de Gorgos.

Tots estos amb les característiques que figuren en l'annex d’esta resolució.

*Segon*

Contra esta resolució, que posa fi a la via administrativa, es podrà interposar un recurs contenciós administratiu davant els jutjats contenciosos administratius de la ciutat de València, o davant aquells que es troben en la circumscripció on el demandant tinga el seu domicili, en un termini de dos mesos comptats des de l'endemà de la seua notificació o publicació, conformement el que disposen els articles 8.2, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la interposició de recurs potestatiu de reposició en el termini d'un mes des de la seua notificació, davant esta Direcció General de Justícia, d'acord amb els articles 124 de la Llei 39/2015, d'1 d'octubre, del procediment administratiu comú de les administracions públiques.

València, 28 de gener de 2025

María José Adalid Hinarejos

Directora general

ANNEX

*Jutjat de Pau de Gata de Gorgos (5664)*

|  |  |  |  |  |  |
| --- | --- | --- | --- | --- | --- |
| *Núm. Lloc* | *Òrgan* | *Localitat* | *Centre de Treball* | *Cos* | *Grup Salarial* |
| 311081 | Oficina Judicial suport directe Jutjat Pau | Gata de Gorgos | 5664 | Gestor PA  (Secretari) | OJ458 |
| 311082 | Oficina Judicial suport directe Jutjat Pau | Gata de Gorgos | 5664 | Auxili Judicial | OJ675 |